Súradnice: 50°22′38″S 14°33′17″V﻿ / ﻿50,37722°S 14,55472°V﻿ / 50.37722; 14.55472

**Holý vrch** je chránené územie, národná prírodná pamiatka, neďaleko od obce Lhotka. Ide o návršie pieskovcových skál s borovicovým lesom a fragmentmi ďalších biotopov. Predmetom ochrany je nálezisko lykovca voňavého, manažment územia je zameraný na zachovanie jeho malej, ale životaschopnej populácie. Ďalej tu boli zaznamenané vzácne stepné rastliny (napríklad kavyľ). Chránená fauna má iba jedného zástupcu - druh byľomoru. Z pohľadu turizmu nie je územie príliš atraktívne ani navštevované.

História
--------

Predtým bola lokalita pravdepodobne pasienkom. Tomu napovedá názov územia aj výskyt borievky typického práve pre pastviny. Územná ochrana začala v roku 1957 (zriadenie chráneného náleziska). Štatút ochrany bol naďalej menený len prostredníctvom hromadných vyhlasovacích predpisov a nedošlo k zmene výmery ani cieľov ochrany.

Prírodné pomery
---------------

Chránená oblasť sa nachádza v katastrálnom území obce Střemy, ale najbližším sídlom je Lhotka. Neďaleko je južná hranica CHKO Kokořínsko. Lokalita je plochým návrším ohraničeným dvoma roklinami, ktoré sa na juhu zbiehajú a dávajú vzniknúť strmým skalným stenám.

### Geológia

Podkladom sú kvádrové pieskovce z obdobia kriedy (vrchný Turon). Na väčšine územia je plytká pôda s vysokým podielom piesku, ktorá nemá výrazne členený pôdny horizont (slabo vyvinutá regozem).

### Flóra

Lykovec voňavý
V súčasnosti je väčšina územia pokrytá lesom, ďalej sú tu ostrovčeky krovín a otvorených trávnikov. V lesných porastoch výrazne prevažuje borovica lesná (*Pinus Sylvestris*), ktorú dopĺňa smrek obyčajný (*Picea abies*). Roztrúsene sa vyskytujú aj ďalšie druhy (napríklad breza, hrab, dub, buk a lieska). V podraste sa nachádza populácia kriticky ohrozeného lykovca voňavého (*Daphne cneorum*).

Na skalných odkryvoch rastie vres obyčajný (*Calluna vulgaris*). Na severnom svahu dominujú roztrúsené kroviny a otvorené kostravové trávniky. Z ohrozených druhov rastlín tu bol zaznamenaný napríklad poniklec lúčny český (*Pulsatilla pratensis subsp. Bohemica*), kavyľ Ivanov (*Stipa Joannis*) alebo kavyľ pôvabný (*Stipa pulcherrima*).

### Fauna

Na území nebol doposiaľ vykonaný podrobný prieskum. Jediným zaznamenaným významným druhom je motýľ *Dasineura daphnes* (bez slovenského mena, rod byľomoru), ktorý ku svojmu zdarnému vývoju potrebuje pre lokalitu typický lykovec voňavý. Tento druh je v Červenom zozname vedený ako kriticky ohrozený.

V lokalite sa ďalej vyskytujú iba bežní vtáci a bezstavovce. Z vtáčích druhov boli pozorované napríklad mlynárka dlhochvostá (*Aegithalos caudatus*), brhlík obyčajný (*Sitta europaea*), kôrovník krátkoprstý (*Certhia brachydactyla*) či drozd plavý (*Turdus philomelos*), z bezstavovcov potom *Brachyderes Incanus*, chrobák z čeľade nosáčikovité.

Ochrana
-------

Ochrana územia bola zavedená kvôli populácii lykovca voňavého (*Daphne cneorum*). Jedná sa o jednu z posledných populácií v Čechách, pri poslednom prieskume tvorilo asi 50 jedincov schopných reprodukcie. Vzhľadom k malej ploche, na ktorej sa vyskytuje, a jej pozvoľnému zarastaniu je veľmi zraniteľná. Management chráneného územia je na podporu tejto nie príliš silnej populácie zameraný. Lokalita je pravidelne kontrolovaná. Je nutné udržiavať les bez ostružiny a ďalších krovín ale aj ostatných prekážok brániacim lykovcom v raste (napríklad spadnutých stromov). Chránené územie má na starosti Správa CHKO Kokořínsko.

Turizmus
--------

Výhľad na obec Lhotka
Na území nevedie žiadny turistický chodník, ani tu nie sú žiadne náučné tabule. Prírodná pamiatka je dobre dostupná z cesty spájajúcej Lhotku a Střemy. Z vrcholkov skál na juhu je zaujímavý výhľad.

Literatúra
----------

KUBÍKOVÁ, Jarmila; LOŽEK, Vojen; ŠPRYŇAR, Pavel. *Chráněná území ČR XIII. – Střední Čechy*. 1. vyd. Praha : Agentura ochrany přírody a krajiny ČR a EkoCentrum Brno, 2005. ISBN 80-86064-69-7. (po česky)

Referencie
----------

1. 1 2 3 4 5  KUBÍKOVÁ, Jarmila; LOŽEK, Vojen; ŠPRYŇAR, Pavel. *Chráněná území ČR XIII. – Střední Čechy*. 1. vyd. Praha : Agentura ochrany přírody a krajiny ČR a EkoCentrum Brno, 2005. ISBN 80-86064-69-7. (po česky)
2. ↑   *Stránky AOPK ČR* [online]. [Cit. 2016-08-01]. Dostupné online. (po česky)
3. 1 2   *Ochrana přírody a krajiny v České republice - multimediální prezentace* [online]. AOPK ČR, [cit. 2016-08-01]. Dostupné online. (česky)
4. ↑  http://drusop.nature.cz /ost/chrobjekty/zchru/index.php?frame & amp; SHOW\_ONE =1&ID=112
5. ↑  FARKAČ, J. KRÁL, D. ŠKORPÍK, M.. *Červený seznam ohrožených druhů České republiky - Bezobratlí* [online]. Praha: AOPK ČR, [cit. 2016-08-01]. Dostupné online. (po česky)

Pozri aj
--------

* Zoznam chránených území v okrese Mělník

Iné projekty
------------

Commons
* Spolupracuj na Commons Commons ponúka multimediálne súbory na tému **Holý vrch (národná prírodná pamiatka)**

Externé odkazy
--------------

* Popis na webe AOPK ČR
* Popis a fotogaléria - projekt AOPK ČR

Zdroj
-----

*Tento článok je čiastočný alebo úplný preklad článku Holý vrch (národní přírodní památka) na českej Wikipédii.*

| * z
* d
* u
Chránené územia v okrese Mělník |
| --- |
| Národné prírodné pamiatky | 
* Holý vrch
* Polabská černava

 |
| Prírodné rezervácie | 
* Černínovsko (zruš.)
* Dřínovská stráň
* Kelské louky (zruš.)
* Kokořínský důl
* Kopeč
* Mokřady dolní Liběchovky
* Mokřady horní Liběchovky
* Slatinná louka u Liblic
* Úpor (zruš.)
* Úpor–Černínovsko
* Všetatská černava

 |
| Prírodné pamiatky | 
* Hlaváčková stráň
* Hostibejk
* Jiřina
* Minická skála
* Mrzínov
* Na oboře
* Netřebská slaniska
* Písčina u Tišic
* Písčina u Tuhaně
* Polabí u Kostelce
* Slaná louka u Újezdce
* Sprašová rokle u Zeměch
* Stráně Hlubokého dolu
* Stráně Truskavenského dolu
* Špičák u Střezivojic
* Vehlovické opuky
* Veltrusy
* Zámecký park Liblice
* Želízky

 |
| Chránená krajinná oblasť | 
* CHKO Kokořínsko - Máchův kraj

 |